Sĺňava zažila počas uplynulého víkendu mimoriadne športové podujatie, počas Medzinárodnej regaty Piešťany do nášho mesta zavítali takmer štyri stovky kajakárov a kanoistov, ktorí reprezentovali až 17 rozličných krajín.
V pretekoch sa najlepšie darilo nemeckej výprave, ktorá vybojovala 70 cenných kovov, slovenská reprezentácia získala dohromady 31 medailí, z čoho boli štyri zlaté, trinásť strieborných a 14 bronzových. Prvé miesta sa podarilo v singlových a deblových disciplínach obsadiť Lucii Valovej a Lukášovi Valovi, na najvyšší stupienok sa postavili aj Martin Hvojnik, Csaba Zalka, Richard Németh, Marko Ujvári a Alex Tóth. Vrcholový pretek organizačne zabezpečil klub Kajak & Kanoe Piešťany v spolupráci s Mestom Piešťany a Slovenským zväzom kanoistiky. Pozrite sa ako to vyzeralo na podujatí.
-lt/Foto: vv-